Diari Oficial de la Generalitat Valenciana


Sumari del DOGV 2432, del 20-01-1995 (1995/833605)

RESOLUCIÓ de 28 de novembre de 1994, de la Conselleria de Treball i Afers Socials, per la qual es classifica la Fundació Residència del Jubilat de Moixent com a benèfica particular de caràcter assistencial.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2432

Data del DOGV
:   20-01-1995

Secció del DOGV
:   ALTRES DISPOSICIONS

Número del document
:   1995/833605


Data del document
:   28-11-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 28 de novembre de 1994, de la Conselleria de Treball i Afers Socials, per la qual es classifica la Fundació Residència del Jubilat de Moixent com a benèfica particular de caràcter assistencial.   
Incoat l'expedient per a la classificació de la Fundació Residència del Jubilat de Moixent, i d'acord amb els següents  
Fets  
Primer  
En data 5 d'agost de 1993 es constitueix la Fundació Residència del Jubilat de Moixent compareixent, davant el Sr. Fernando Manuel de Peralta Ortega, notari de l'Il·lustre Col·legi de València, el Sr. Antonio Gonzálbez Juliá, Sr. José Cardos Granero, en nom i representació de l'Associació Residència Llar del Jubilat, Sr. Vicente Francés Torres, Sr. Antonio Marín Gómez, sor Mercedes González Suberviola, Sr. Enrique Pérez Tortosa, Sr. Vicente Revert Calabuig, Sra. Dolores Llandete Gramaje i Sr. Miguel Guillem Machi.  
Segon  
Amb un escrit amb data de registre d'entrada de 29 de setembre de 1993, el Sr. Antonio Marín Gómez, en nom i representació de la fundació i com a president de la junta de patrons, sol·licita la seua classificació i posterior inscripció en el Registre de Fundacions d'aquesta Conselleria de Treball i Afers Socials i adjunta a la seua petició l'escriptura fundacional juntament amb els estatuts de la fundació.  
Tercer  
Amb data de registre d'entrada de 19 de juliol de 1994, s'aporta còpia de l'escriptura de rectificació de la inicialment atorgada de constitució de la fundació, en el sentit de deixar integrat el seu patrimoni inicial per tan sols els béns immobles aportats per l'associació fundadora i es considera que el metàl·lic aportat per Antonio Gonzálbez Juliá com a donatiu o aportació per a la seua aplicació directa al compliment dels fins fundacionals. Posteriorment el patronat aporta una memòria expressiva de les activitats i finançament de la fundació, i també el pressupost per a l'exercici econòmic de 1994.  
Quart  
Els fins de la fundació són de caràcter benèfico-assistencial, com així s'infereix del tenor de l'article 5é. dels estatuts, on es defineix com a objecte de la institució la creació, el manteniment i l'administració d'una residència i llar del jubilat en la vila de Moixent per a l'assistència a persones de la tercera edat i pensionistes.  
Cinqué  
El patrimoni de la fundació està integrat pels béns immobles, sitis a la vila de Moixent, aportats per l'associació fundadora i valorats en dotze milions de pessetes (10.000.199 PTA), consistents en un edifici compost de planta baixa i pis principal, siti al carrer de la Virgen Milagrosa, núm. 22, i una finca rústica en el terme de Moixent, partida de la pesquera, amb una superfície de cinc àrees, treta centiàrees i cinc decímetres quadrats. Immobles inscrits a favor de la fundació, com així ho acredita l'expedient, d'acord amb la certificació expedida, en data 14 d'octubre de 1994, pel Registre de la Propietat d'Enguera.  
Sisé  
El patronat inicial de la fundació queda integrat pel Sr. Antonio Marín, president; Sr. Vicente Francés Torres, Vicepresident; Sr. Enrique Pérez Tortosa, secretari; Sr. Antonio Gonzálbez Juliá, Sr. José Cardos Granero, Sor Mercedes González Suberviola, Sr. Vicent Revert Calabuig, Sr. Dolores Llandete Gramaje i Sr. Miguel Guillem Machi. Tots els membres han acceptat expressament els càrrecs.  
Seté  
Tot allò relatiu al govern i a l'administració de la fundació queda recollit en els estatuts pels quals es regeix, on consta expressament el caràcter gratuït del càrrec de patró i que l'esmentat òrgan està obligat a retre comptes i a presentar els pressupostos al protectorat.  
Vuité  
Sotmés l'expedient al tràmit d'audiència, i publicats edictes en els periòdics Levante i Las Provincias de València, en el Diari Oficial de la Generalitat Valenciana núm. 2.382, de data 8 de novembre de 1994, i al tauler d'anuncis de l'Ajuntament de Moixent, no s'hi ha presentat cap al·legació.  
Fonaments jurídics  
Primer  
Aquesta Secretaria General de la Conselleria de Treball i Afers Socials és competent per a la tramitació i resolució de l'expedient interessat quant que exerceix el Protectorat de Fundacions en base al Reial Decret 303/1985, de 23 de gener, de la Presidència del Govern, amb el qual es transfereixen les competències en matèria de fundacions benèfico-assistencials i laborals a la Comunitat Valenciana, i l'article 12 del Decret 40/94, de 21 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Segon  
L'article 7.1 de la Instrucció de Beneficència de 14 de març de 1899 confereix al protectorat la facultat per procedir a la classificació dels establiments de beneficència.  
Tercer  
A l'expedient, promogut per part legitimada, s'ha aportat la documentació exigida, llevat de l'escriptura fundacional en relació a la consideració de fundador del Sr. Antonio Gonzálbez Juliá, ja que en no integrar-se la seua aportació al patrimoni fundacional i considerar-se com a donatiu directament aplicable als fins fundacionals, no pot detentar aquesta qualificació i es considera aquest protectorat com a únic fundador de l'Associació Residència Llar del Jubilat.   
Quart  
En la tramitació de l'expedient ha estat seguit el procediment establert, tot això conformement als articles 54 a 57 de la Instrucció de Beneficència de 14 de març de 1899.  
Cinqué  
L'article 4t. del Reial Decret de 14 de març de 1899 estableix que són de beneficència totes les institucions creades i dotades amb béns particulars i amb un patronatge i administració reglamentades pels respectius fundadors, circumstàncies totes que concorren en aquest expedient. Així mateix, la fundació reuneix les característiques exigides per l'article 58 de la Instrucció de 14 de març de 1899 per a ser classificada com a benèfico-particular.  
Vistos els preceptes invocats i els altres de general aplicació, resolc:  
Classificar la Fundació Residència del Jubilat de Moixent (València), com a benèfica particular de caràcter assistencial.  
Ordenar-ne la inscripció en el Registre de Fundacions Benèfico-assistencials de la Conselleria de Treball i Afers Socials.  
Confirmar les persones relacionades en l'apartat sisé de l'exposició de fets d'aquesta resolució, com a membres del Patronat de la Fundació, els quals queden obligats a presentar els pressupostos i a retre comptes periòdicament al protectorat, segons la legislació vigent.  
Aprovar els estatuts de la Fundació.  
Que es notifique aquesta resolució, que no exhaureix la via administrativa, amb l'advertiment que en contra seu es podrà interposar, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un recurs ordinari en el termini d'un mes, comptador des de l'endemà de la notificació, sense perjudici que se'n puga interposar qualsevol altre que s'estime adient.  
València, 28 de novembre de 1994.- El secretari general: Vicent Castelló Roselló.